Os escandinavos arriban en a costa oriental d'a Mar Baltica, penetran en l'interior por as rotas d'os grans ríos fan contacto con os fineses, os baltos y os eslavos orientals. Se creyan uns centros protourbans nuevos que en la redolada d'o Lago Ladoga que son analogos a los de Birka y Hedeby (Escandinavia) y amuestran una fusión d'elementos culturals fineses, eslavos y escandinavos. En l'anyo 862 os eslavos de Novgorod y os fineses aceptan a dominación d'un principe escandinavo que s'heba establiu en a redolada d'o Lago Ladoga, y se considera una fita en o naiximiento de Rusia. Os escandinavos d'orichen proto-sueco que i heba en as gran cuencas fluvials d'Europa Oriental chunto con os eslavos son conoixius como "varegos" y son comparaus por beluns con os "normandos" d'Europa Occidental (fusión de vikingos, francos y galorromans).